Kóróna miðborgarinnar Það er tímamótaverkefni að skapa útlit og ásýnd fyrir nýtt verslunarsvæði í miðborginni . Hafnartorg samanstendur af sjö byggingum og opnum svæðum sem skapa lifandi tengingu frá gamla miðbænum yfir í svæðin kringum Hörpu og höfnina . Í verslunarrýmum sem eiga enga sína líka á landinu hafa öflug alþjóðleg vörumerki komið sér fyrir og mynda skemmtilega og líflega heild . Við fögnuðum þeirri áskorun að skapa sterka heildstæða ásýnd fyrir nýtt og langþráð verslunarsvæði á Hafnartorgi . Innblástur fyrir merki og myndmál var sóttur í auðkennandi arkitektúr svæðisins og atvinnusögu . Útkoman er létt og nútímaleg með afgerandi styrk og karakter sem sker sig úr í verslunarumhverfi hér og um heim allan .